Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

S 5. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 11. svibnja 2023. godine, s početkom u 14,30 putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Marijana Tomičić, privremena ravnateljica Ustanove

 Danijela Družak Rade

Predsjednica Upravnog vijeća otvorila je sjednicu i sve prisutne lijepo je pozdravila, te konstatirala kvorum kako bi donesene odluke bile pravovaljane. U uvodnom dijelu predsjednice je za današnju sjednicu Upravnog vijeća predložila je sljedeći

**DNEVNI RED:**

1. Usvajanje zapisnika sa 4. sjednice Upravnog vijeća

2. Donošenje Odluke o prijedlogu za imenovanje ravnatelja Ustanove „Kino Edison, multimedijski

 centar za kulturno–turističke sadržaje“

3. Razno

Predloženi dnevni red jednoglasno je usvojen.

**Ad.1. Usvajanje zapisnika sa 4. sjednice Upravnog vijeća**

Članice Upravnog vijeća, bez rasprave, jednoglasno su usvojile Zapisnik s 4. sjednice Upravnog vijeća, koji im je prethodno dostavljen elektroničkom poštom.

**Ad.2. Donošenje Odluke o prijedlogu za imenovanje ravnatelja Ustanove „Kino Edison,**

 **multimedijski centar za kulturno–turističke sadržaje“**

Nakon što su članice Upravnog vijeća na prošloj, 4. sjednici Upravnog vijeća, utvrdile da svi kandidati prijavljeni na raspisani javni natječaj za imenovanje ravnatelja Ustanove „Kino Edison, multimedijski centar za kulturno-turističke sadržaje“ ispunjavaju formalne uvjete natječaja isti su pozvani na usmene intervjue. Usmeni intervjui održani su dana 25. i 26. travnja, te su se na iste odazvali svi prijavljeni kandidati prema dogovorenim terminima.

Sukladno članku 24. Statuta ustanove „Kino Edison, multimedijski centar za kulturno-turističke sadržaje“ Upravno vijeće donosi odluku o prijedlogu kandidata za ravnatelja te istu uz dokumentaciju predloženog kandidata dostavlja Gradonačelniku.

Nakon provedenih usmenih intervjua i uvida u natječajnu dokumentaciju članice Upravnog vijeća jednoglasno su donijele odluku o prijedlogu kandidata Ivana Gojmerca za imenovanje ravnatelja ustanove „Kino Edison, multimedijski centar za kulturno-turističke sadržaje“.

Odluka o prijedlogu za imenovanje ravnatelja Ustanove „Kino Edison, multimedijski centar za kulturno–turističke sadržaje“ u prilogu je ovog zapisnika.

**Ad. 3. Razno**

Pod točkom Razno nije bilo tema za raspravljanje.

Dovršeno u 14,45 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović